Document ID: /roh_data/filtered/fineweb-2-filterrobots_roh.jsonl.gz/36396

En Svizra n'eran radund 260’000 plazzas betg occupadas l'emprim quartal dal 2023. Tenor l'interpresa per datas da la fiera da lavur X28 è quai levet damain che la fin da l'onn.
En vista a las singulas professiuns èn tschertgadas vinavant cunzunt tgirunzas e tgirunzs. Il dumber dals posts vacants en quest sectur calculescha X28 sin 6'884 plazzas. Sin il segund plaz suondan 5'915 jobs averts per electromontaders. Alura suondan cun in pau distanza la vendita cun 3'676 plazzas vacantas e la scrinaria cun 3'556 plazzas da lavur che na vegnan betg occupadas.